Diari Oficial de la Generalitat Valenciana


Sumari del DOGV 4526, del 20-06-2003 (2003/7095)

Notificació de l'acord de requeriment de documentació preceptiva de l'expedient LL-304/01.
------------------------------------------------------------------------------------------

### Dades del document

Número de DOGV
:   4526

Data del DOGV
:   20-06-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/7095


Organisme emissor
:   Conselleria de Sanitat

Tipus de document
:   Anunci

Notificació de l'acord de requeriment de documentació preceptiva de l'expedient LL-304/01. [2003/7095]
  
S'ha presentat una sol·licitud de canvi de titularitat de l'autorització sanitària per a l'establiment situat al carrer ciutat de Llíria, 13, del polígon industrial Fuente del Jarro de Paterna, propietat de Vicente Madrona Ros, i s'ha comprovat que falta en la sol·licitud esmentada la documentació que més avall s'indica.
  
Per tant, se'ls demana que en el termini de 10 dies hàbils comptadors des de l'endemà de la recepció envien la documentació a este centre de Salut Pública.
  
Si transcorre este termini i no presenten la documentació requerida, es considerarà que desistixen de la seua petició, segons l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i es dictarà un resolució per a això.
  
Documentació que falta
  
Un escrit que explique el motiu pel qual l'adreça que figura en el contracte d'arrendament (c/ ciutat de Llíria, 15, del polígon industrial Fuente del Jarro, Paterna), no coincidix amb l'adreça de l'establiment que figura en la instància de la sol·licitud (c/ ciutat de Llíria, 15, del polígon industrial Fuente del Jarro, Paterna).
  
S'adjunta un model de l'escrit
  
Atés el que disposa l'article 6 de l'Orde de 6 de juny de 1997, de la Conselleria de Sanitat, sobre l'autorització sanitària d'establiments alimentaris menors, acorde iniciar l'expedient número LL-304/01, d'anul·lació de l'autorització sanitària de l'establiment adés esmentat amb número CC 14730/V.
  
Segons que disposa l'article 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, se li concedix un termini de deu dies, comptador des de l'endemà de la recepció d'este acord, per a formular les al·legacions i presentar els documents que convinguen al seu dret.
  
L'òrgan competent per a resoldre este expedient és el director territorial de Sanitat de València, segons la competència atribuïda per l'article 4 de l'Orde de la Conselleria de Sanitat de 6 de juny de 1997.
  
D'acord amb el que disposa l'article 42.4 de la Llei 30/1992, de 26 de novembre, segons la redacció donada per la Llei 4/1999, se li informa que:
  
- El termini màxim per a resoldre i notificar el present procediment és de tres mesos comptadors des de la data del present acord, segons que disposa l'article 42.3 de la mateixa llei, sense perjudici de les possibles interrupcions del termini esmentat que es puguen produir d'acord amb l'article 42.5.
  
- La falta de resolució expressa dins del termini legal per a dictar-ne una produirà la caducitat del procediment i l'arxivament de les actuacions, segons que disposa l'article 44 de la mateixa llei, sense perjudici de la possibilitat d'iniciar un altre procediment.
  
- Per a obtindre informació sobre l'estat de la tramitació del seu procediment, pot adreçar-se a este centre, situat a València, al carrer de Sant Vicent, 83, telèfon 525192216, o a la direcció territorial situada a la mateixa adreça.